**Ministru kabineta noteikumu projekta „****Grozījumi Ministru kabineta 2013.gada 10.septembra noteikumos Nr.768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 57.panta otrā daļa. |
| 2. | Pašreizējā situācija un problēmas | Šobrīd ir spēkā Ministru kabineta 2013.gada 10.septembra noteikumi Nr.768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība” (turpmāk – noteikumi Nr.768).Pamatojoties uz Ministru kabineta 2014.gada 2.septembra sēdē nolemto (MK protokola Nr.46 32.§ 4.punkts) noteikumos Nr.768 ir noteikts, ka Pārtikas un veterinārais dienests pārbauda būvju un telpu grupu lietošanas veida atbilstību reģistrētajam veterinārmedicīniskās prakses ambulatorajām un stacionārajām iestādēm.Noteikumos Nr.768 ir paredzēts, ka Pārtikas un veterinārais dienests pārbauda arī jau esošo veterinārmedicīniskās prakses iestāžu būvju atbilstību būvniecību jomu reglamentējošo normu prasībām. Tomēr, izvērtējot valstī pieejamo informāciju par būvēm un telpu grupām, kā arī iestāžu sadarbības iespējas, secināms, ka esošo būvju pārbaude patlaban ir praktiski neiespējama un noteiktais termiņš, līdz kuram veterinārmedicīniskās prakses iestādēm ir jāsakārto visi dokumenti, ir pārāk īss. Tāpat ir secināts, ka noteikumos Nr.768 noteiktajā termiņā Pārtikas un veterinārais dienests nevar pārliecināties par datumu, kad būve vai telpu grupa nodota ekspluatācijā. Valstī nav izveidota vienota sistēma, kas pieejama visām valsts iestādēm, kā arī šobrīd netiek uzkrāti dati par būvju un telpu grupu nodošanu ekspluatācijā.Š.g. 18.maijā Zemkopības ministrijā tika rīkota sanāksme, kurā piedalījās pārstāvji no Tieslietu ministrijas, Valsts kancelejas, Ekonomikas ministrijas, Valsts zemes dienesta un Pārtikas un veterinārā dienesta, kā arī bija aicināta Latvijas Pašvaldību savienība, kuras pārstāvji sanāksmē nepiedalījās. Sanāksmes mērķis bija risināt jautājumu par atšķirīgu normu interpretēšanu saistībā ar būvju un telpu grupu nodošanu ekspluatācijā no Ekonomikas ministrijas un Valsts zemes dienesta puses, jo Pārtikas un veterinārais dienests savu funkciju pildīšanai konsultējas gan ar Ekonomikas ministriju, gan Valsts zemes dienestu, gan pašvaldībām. Sanāksmē tika noskaidrots, ka informācija par būvju vai telpu grupu nodošanu ekspluatācijā nav noskaidrojama par visām būvēm un telpu grupām kadastra informācijas sistēmā. Tāpat tika noskaidrots, ka informācija par ēku nodošanu ekspluatācijā netiek uzkrāta nevienā valstī pieejamā datubāzē un informācijas sistēmā, kā arī ne visas pašvaldības var sniegt informāciju par būvju vai telpu grupu nodošanu ekspluatācijā par to teritorijā esošajām būvēm un telpu grupām. Sanāksmes dalībnieki vienojās, ka jautājuma risināšanai tuvākajā laikā tiks organizētas nākamās sanāksmes.Š.g. 28.maijā no Ekonomikas ministrijas tika saņemta informācija par to, ka MK protokola Nr.46 32.§ 4.punkts paredz nodokļu sistēmas sakārtošanu, nevis būvniecības nozares kopējās uzraudzības un kontroles sistēmas izveidošanu un sakārtošanu. Patlaban būvniecības nozares kopējās uzraudzības un kontroles sistēmas izveidošana un sakārtošana nav Ekonomikas ministrijas prioritāte, tādēļ steidzami nepieciešams izdarīt grozījumus noteikumos Nr.768, nosakot, pagarinot termiņus, kādos Pārtikas un veterinārais dienests pārbauda būves un telpu grupas nodošanu ekspluatācijā un faktisko būves un telpu grupas lietošanas veidu tām veterinārmedicīniskās prakses iestādēm, kas jau ir reģistrētas Pārtikas un veterinārā dienesta uzraudzības objektu reģistrā, kā arī ir jāpagarina termiņš, līdz kuram veterinārmedicīniskās prakses iestādes datus par būvēm aktualizē Nekustamā īpašuma valsts kadastra informācijas sistēmā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecas uz veterinārmedicīniskās prakses iestādēm. 562 veterinārmedicīniskās prakses iestādes, no kurām 386 ir veterinārmedicīniskās prakses kabineti, 127 ambulatorās veterinārmedicīniskās prakses iestādes un 48 stacionārās veterinārmedicīniskās prakses iestādes. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazinās slogu veterinārmedicīniskās prakses iestādēm, jo tiks pagarināts termiņš, kura laikā būs iespējams sakārtot nepieciešamo dokumentāciju. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

 *Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav*.* |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J.Dūklavs

15.06.2015. 16:43

706

B.Karkliņa

67027638, Baiba.Karklina@zm.gov.lv